Rehning ing tahun 1800 punika ing bawana Eropa ugi saweg ngancik jaman enggal, awit saking punika [kanthi lelantaran Walandi] daya prebawa enggal saking tlatah sabrang kilenan wau inggih lajeng katut saged mlebet dhateng tanah Jawi kanthi gampil. Sadaya wau saya dangu saya ngrembaka, tumangkaripun anggening nglebeti jiwanipun bebrayan Jawi saya ngebat-ngebati ngantos wohipun saged kita uningani sesarengan wonten ing bebrayan samangke punika. Tata cara, kasusilan, cara sesrawungan, lampahing pangupa jiwa tuwin sanes-sanesipun saya dangu sangsaya ewah, beda kaliyan nalika jaman saderengipun taun 1800. Supados saged nggampilaken panampi bab waton ingkang kula pendetaken saking jaman wau, ingkang perlu dipununingani inggih punika: